El Poliesportiu dels 613 Vivendes comptarà amb quatre noves pistes de petanca
2025-07-24

Burjassot continua millorant les seues instal·lacions i, en aquesta ocasió, serà el Poliesportiu situat en les 613 Vivendes el que veurà ampliats els seus espais esportius. Concretament, tal com han informat des de la regidoria d’Esports, dirigida per Juan Gabriel Sánchez, aquest espai municipal comptarà amb quatre noves pistes reglamentàries de petanca.

L’adjudicació del contracte menor de les obres s’ha aprovat per Junta de Govern i, des del departament de contractació del Consistori, ja està tot preparat per al seu inici. Aquestes obres, amb un import pròxim als 25.000€, es realitzaran a càrrec del Pressupost Municipal.

Les quatre pistes seran reglamentàries per a la pràctica de la petanca i comptaran amb tots els elements necessaris per a garantir el seu correcte ús. A la creació d’aquestes quatre pistes, s’uneix també la millora en el clos perimetral del Poliesportiu, amb malla de simple torsió, guanyant la zona en seguretat per als usuaris i usuàries de la instal·lació.